पुलिस के डर से भागी गर्भवती महिला, गिरकर हुई घायल
पुलिस से डर कर भागी गर्भवती महिला अंधेरे में पत्थर से टकराकर गिर पड़ी। इससे वह घायल हो गई। गिरने से महिला के सिर में चोट लग गई। महिला को जीआरपी कर्मियों ने उठाया और उसे घर भेज दिया। महिला तेलंगाना एक्सप्रेस से ग्वालियर आई थी।
मंगलवार रात एक महिला 3 युवकों के साथ तेलंगाना एक्सप्रेस से प्लेटफार्म नंबर एक पर उतरी। उस समय जीआरपी स्टाफ प्लेटफार्म पर गश्त कर रहा था। महिला को रात में 3 युवकों के साथ देख जीआरपी कर्मियों को शंका हुई और उन्होंने चारों को आगरा एंड में रोक लिया। आगरा एंड में काफी अंधेरा था। जीआरपी कर्मियों ने जब पूछताछ की तो महिला ने कहा कि वह गर्भवती है और इलाज के लिए दिल्ली गई थी। इस पर जीअारपी कर्मियों ने कहा कि तेलंगाना में 500 किमी से कम सफर नहीं कर सकते। इस पर महिला ने जानकारी होने से मना कर दिया और भागने लगी।
दहेज मामले में पुलिस आरक्षक को 6 माह की सजा
दहेज उत्पीड़न के मामले में मुख्य न्यायिक मजिस्ट्रेट एके पांडे की कोर्ट ने मंगलवार को पुलिस आरक्षक व उसके परिजन को 6 माह की सजा सुनाई। साथ ही 200 -200 रुपए का जुर्माना लगाया। कोर्ट में शासन की ओर से एडीपीओ गोपाल सिंह सिकरवार ने पैरवी की। फरियादिया रेखा जादौन ने पति हरेंद्र सिंह जादौन व ससुरालीजन के खिलाफ दहेज के लिए परेशान करने की रिपोर्ट 2004 में सबलगढ़ थाने में दर्ज कराई। इसमें पति हरेन्द्र सिंह जादौन, देवर रविंद्र जादौन, सास व ननद को आरोपी बनाया गया। साथ ही फरियादिया के एक आवेदन के बाद उक्त मामले की सुनवाई ग्वालियर कोर्ट में हुई। मुख्य न्यायिक मजिस्ट्रेट की कोर्ट ने आरोपी आरक्षक हरेन्द्र सिंह जादौन, देवर रविंद्र जादौन, सास व ननद को 6 माह की सजा सुनाई। साथ ही 200 रुपए का जुर्माना लगाया।
hin_Deva hin_Deva hin_Deva hin_Deva hin_Deva